Батуми
Бату̀ми (грузински ბათუმი) е столица на Аджария, Югозападна Грузия.

История 
Възниква на мястото на крепостта Тамарисцихе, разширена в град през 10-и – 13 век. Известен е под името Батоми. Споменава се в изворите от 4 век. Археологическите разкопки, проведени на входа на града край река Королисцкали, доказват, че първите поселения тук са възникнали в края на 3-то – началото на 2-ро хилядолетие пр. Хр. и местното население е имало тесни търговски връзки със съседните народи.

Център на стария Батуми е хълмът Тамара – културен и икономически център на Королисцкалското ждрело. През 2 век при управлението на император Адриан в Батуми се разполага римски гарнизон. През 5 век грузинският цар Вахтанг Горгасали присъединява града към своите владения. През 17 век влиза в Османската империя, след Руско-турската освободителна война от 1877 – 1878 г. влиза в състава на Руската империя.

География 
Разположен е на брега на Черно море. Населението на града е около 150 000 души (2011) и 152 839 души през 2014 г. Етнически състав (2014):

Икономика 
Петролна рафинерия, корабостроене, чаени и тютюневи фабрики, завод за преработка на кафе. Пристанище, железопътна гара. Руска военна база до 2004 г. Курортният сезон е от май до октомври.

Култура 
Университет, театър, цирк, болница, Държавен музей на Аджария, Музей на Сталин, Музей на архитектурата, океанариум с аквариум и делфинариум, огромна ботаническа градина и парк. До днес са запазени крепостта Тамара, католически храм.

Спорт 
В града е базиран футболен клуб „Динамо“.

Личности 
 Родени в Батуми
 Аркадий Стругацки (1925 – 1991), руски писател
 Валерий Меладзе, певец

Побратимени градове

Източници

Външни препратки 
 Официален сайт

 
Пристанищни градове в Грузия
Курорти на Черно море